Victor Thorn

Victor Thorn (født 25. september 1874, død 11. august 1950Aftenposten, 14. august 1950, side 9) var en norsk kombinertløper som vant Holmenkollrennet i 1895. Han ble tidenes første vinner av Holmenkollmedaljen dette året. Thorn gikk for Skikluben Odd i Oslo.

Han var sønn av skipsfører Jens Svendsen og Karen Lilleby og ble gift i 1912 med Eva Sandberg (1887–1916), datter av Christen Sandberg. Sammen med sin svigerfar var han innehaver av ⅍ Reinerts Møller fra 1892.

Han ble gift annen gang i 1917 med Anna (Molla) Bjørnvall (1896–1990). Deres datter Eva Thorn (1918–) ble gift første gang i Stockholm i 1942 med Vilhelm Scheel (1913–1975), tysk universitetsmester i fekting, skilt 1946, og annen gang gift i 1948 - også i Stockholm - med oberst Emil Michael Dons Erla (1919–1980), krigsflyver for RAF på Vestfronten og 1964 sjef for luftkommando Sør-Norge. Datteren Sidsel Valborg Thorn (1920–) ble gift med alpinisten Sverre Lassen-Urdahl. Med Eva Sandberg ble han far til bankbestyrer Knut Thorn (1914–2000) og Inger Thorn (1915–). Inger ble gift i 1939 med advokat Rolf Øksne Askvig og 2. gang med Hartvig Kaas Munthe, hvis første hustru, Hildur Hansteen, døde 8. august 1952.

 Referanser 

 Litteratur 


 Eksterne lenker 
 Skiforeningen og PDF-fil på vinnere av Holmenkollmedaljen
 Vinnere i Holmenkollen siden 1892, for PDF-fil trykk «Vinnere»

Kategori:Norske kombinertløpere
Kategori:Vinnere av Holmenkollmedaljen
Kategori:Personer fra Oslo
Kategori:Kongepokalvinnere i skiidrett